Source: http://www.epi.sk/zz/2017-302
Timestamp: 2019-04-18 15:19:03+00:00
Document Index: 12363532

Matched Legal Cases: ['§ 1', '§ 3', '§ 4', '§ 5', '§ 5', '§ 1', '§ 2', '§ 3', '§ 4', '§ 5', '§ 23', '§ 6', '§ 7', '§ 7', '§ 18', '§ 44', '§ 9', '§ 23', '§ 3', '§ 23', '§ 3', '§ 4', '§ 5', '§ 5', '§ 1', '§ 5', '§ 2', '§ 22', '§ 5', '§ 16', '§ 11', '§ 6']

302/2017 Z. z. Vyhláška, ktorou sa ustanovujú zásady systemizácie štátnozamestnaneckých miest | Aktuálne znenie
Hľadaj v 302/2017 ×
302/2017 Z. z.
Vyhláška č. 302/2017 Z. z.Vyhláška Úradu vlády Slovenskej republiky, ktorou sa ustanovujú zásady systemizácie štátnozamestnaneckých miest
(v znení č. 363/2018 Z. z.)
Platnosť od 12.12.2017
Účinnosť od 01.01.2019 do31.07.2021 (za 2 roky)
Táto vyhláška nadobúda účinnosť 1. januára 2018 okrem § 1 ods. 7, § 3, § 4 ods. 2 a 3, § 5 ods. 1 písm. d) a § 5 ods. 2 a 3, ktoré nadobúdajú účinnosť 1. januára 2019.
§ 1 - Systemizácia štátnozamestnaneckých miest
§ 2 - Absolventské miesto
§ 3 - Minimálny počet štátnozamestnaneckých miest v organizačných útvaroch ministerstiev a ostatných ústredných orgánov štátnej správy
§ 4 - Zmena systemizácie
§ 5 - Kontrola systemizácie
Aktuálne znenie 01.01.2019 - 31.07.2021
ktorou sa ustanovujú zásady systemizácie štátnozamestnaneckých miest
Úrad vlády Slovenskej republiky (ďalej len „úrad vlády“) podľa § 23 ods. 7 zákona č. 55/2017 Z. z. o štátnej službe a o zmene a doplnení niektorých zákonov (ďalej len „zákon“) ustanovuje:
(1) Systemizácia štátnozamestnaneckých miest (ďalej len „systemizácia“) sa vedie podľa organizačnej štruktúry služobného úradu.
(2) Zo systemizácie služobného úradu vyplýva celkový počet štátnozamestnaneckých miest v služobnom úrade, zaradenie štátnozamestnaneckého miesta v rámci organizačnej štruktúry, počet štátnozamestnaneckých miest štátnych zamestnancov v rámci jednotlivých organizačných útvarov, počet štátnozamestnaneckých miest vedúcich štátnych zamestnancov (ďalej len „vedúci zamestnanec“) a ich zaradenie v rámci jednotlivých organizačných útvarov, počet štátnozamestnaneckých miest vhodných pre absolventov (ďalej len „absolventské miesto“) a ich zaradenie v rámci jednotlivých organizačných útvarov.
(4) Zo systemizácie správcu, ktorý má viac ako 100 štátnozamestnaneckých miest, okrem správcu, ktorým je Kancelária Národnej rady Slovenskej republiky a Najvyšší kontrolný úrad Slovenskej republiky, vyplýva aj počet určených absolventských miest.
(5) Štátnozamestnanecké miesto je v systemizácii charakterizované opisom štátnozamestnaneckého miesta vypracovaným podľa § 6 ods. 3 zákona okrem štátnozamestnaneckého miesta, na ktorom vykonáva štátnu službu štátny zamestnanec podľa § 7 ods. 2 alebo 7 zákona. Štátnozamestnanecké miesto, na ktorom vykonáva štátnu službu štátny zamestnanec podľa § 7 ods. 2 alebo 7 zákona, je v systemizácii charakterizované označením funkcie štátneho zamestnanca podľa § 18 ods. 1 zákona alebo podľa osobitných predpisov.2)
(2) Absolventské miesto, ktoré je obsadené absolventom, sa vedie v systemizácii ako absolventské miesto do konca kalendárneho roka.
(3) Absolventské miesto, ktoré nie je obsadené absolventom ani postupom podľa § 44 ods. 15 zákona, môže služobný úrad určiť v systemizácií ako štátnozamestnanecké miesto, ktoré nie je absolventským miestom; zároveň určí v systemizácií iné štátnozamestnanecké miesto ako absolventské miesto.
(4) To isté štátnozamestnanecké miesto nemožno opätovne určiť za absolventské miesto, ak nebolo obsadené absolventom podľa § 9 zákona do jedného roka odo dňa jeho určenia za absolventské miesto.
Minimálny počet štátnozamestnaneckých miest v organizačných útvaroch ministerstiev a ostatných ústredných orgánov štátnej správy
(1) Minimálny počet štátnozamestnaneckých miest vrátane štátnozamestnaneckých miest vedúcich zamestnancov a miest iných zamestnancov podľa osobitného predpisu3) v organizačných útvaroch ministerstiev a ostatných ústredných orgánov štátnej správy
5. inom organizačnom útvare 3, ak nemá podľa organizačného poriadku postavenie sekcie, odboru alebo kancelárie.
(2) Minimálny počet štátnozamestnaneckých miest podľa odseku 1 sa vzťahuje na organizačný útvar, ktorý riadi vedúci zamestnanec, ktorý je štátnym zamestnancom podľa zákona, okrem vedúceho zamestnanca vo verejnej funkcii podľa zákona.
(3) Minimálny počet štátnozamestnaneckých miest podľa odseku 1 sa nevzťahuje na organizačný útvar, ktorého postavenie a pôsobnosť upravuje osobitný predpis4).
Zmena systemizácie
(1) Služobný úrad posudzuje potrebu zmeny v systemizácii v súlade s princípom efektívneho riadenia.
(2) Po posúdení potreby zmeny podľa odseku 1 služobný úrad odôvodní potrebu zmeny v systemizácii v súlade s § 23 ods. 4 a 5 zákona.
(3) Služobný úrad, ktorý nie je správcom, oznamuje zmenu v systemizácii spolu s odôvodnením jeho správcovi s dostatočným časovým predstihom pred jej uskutočnením.
Kontrola systemizácie
(1) Kontrola systemizácie je zameraná na dodržiavanie zásad vedenia systemizácie, či služobný úrad vedie systemizáciu
a) v nadväznosti na každoročné určenie počtu štátnozamestnaneckých miest správcom,
b) podľa organizačnej štruktúry služobného úradu,
c) z hľadiska dodržania určeného počtu absolventských miest,
d) z hľadiska dodržania minimálneho počtu štátnozamestnaneckých miest v organizačných útvaroch podľa § 3 ods. 1.
(2) Kontrola systemizácie je zameraná aj na plnenie povinnosti správcu oznamovať úradu vlády zmeny v systemizácii podľa § 23 ods. 4 a 5 zákona.
Táto vyhláška nadobúda účinnosť 1. januára 2018 okrem § 3, § 4 ods. 2 a 3, § 5 ods. 1 písm. d) a § 5 ods. 2, ktoré nadobúdajú účinnosť 1. januára 2019, a § 1 ods. 7 a § 5 ods. 3, ktoré nadobúdajú účinnosť 1. augusta 2021.
2) Napríklad § 2 ods. 1 a § 22 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, § 5 ods. 2 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.
3) Napríklad zákon č. 552/2003 Z. z. o výkone práce vo verejnom záujme v znení neskorších predpisov.
4) Napríklad § 16 ods. 1 zákona č. 357/2015 Z. z. o finančnej kontrole a audite a o zmene a doplnení niektorých zákonov,
§ 11 ods. 1 zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov, § 6 zákona č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov.